Vydavateľstvo RUAH

Gabriela Spustová Izakovičová

ABECEDNÍČEK

s logopedníčkom a rozprávkou

Ukážka z elektronickej knihy

©Gabriela Spustová Izakovičová, 2018

ISBN 978-80-89604-46-3 (e-kniha)

Čáry - máry

Urobíme čáry - máry,

pohráme sa láry - fáry.

Narodila sa nám báseň,

Aby bolo deťom krásne!

Aa

Abeceda

Abeceda malá

na chodníku stála.

Počkať chcela prváčku,

či si nesie jedničku.

A a A a A a A a

Bb

Babka

Bafká dedko fajku bafká

a babka si ticho ufká...

Poteší ju vnučka malá

beží k babke by jej dala

pohladenie, koláč sladký,

nech omladnú oči babky.

B b B b B b B b

Cc

Cicavce

Mačka malá

cicia mliečko.

Capko Cyril

cicia tiež.

Cumlík cucká

malé decko

a tiež cicia

malý jež.

C c C c C c C c

Čč

Čučoriedky

Čučoriedky

čučia v kríčku

a čakajú na Aničku.

Čierne ako oči mačky

čakajú na zaváračky.

Č č Č č Č č Č č

Dd

Dúšok bylín

Dúšok dúšky, to je príma.

Nadýchneš sa, ozdravieš.

Dúšok bylín vylieči ma.

Danku, Zdenku lieči tiež.

D d D d D d D d

Ďď

Ďateľ

Ďobe ďateľ do stromu.

Neurobí pohromu.

Rozďobáva tu i tamto.

„Ak si chorý, pohľadám to!“

Stromu sa hneď ľahšie žije,

keď ho ďateľ ošetruje.

Je to predsa lekár veľký

Nájde v kôre všetky dierky.

Ď ď Ď ď Ď ď Ď

Dz dz

Nevädze

Neviete, rastú v poli nevädze?

Povedzte, kto ich zasial do medze?

Viete vy, kam vlak ťahá mašina?

Povedzte, kam šli sadze z komína?

Koľko je cudzích rečí vo svete?

Povedzte! Ani vy to neviete?

Dz dz Dz dz Dz

Dž dž

Džavot

Džavocú si džavotávé vtáčiky,

že do džbána dala mama máčiky.

Mama čula džavotavú vravu, tak

z toho džbána vysypala máčik, mak.

Dž dž Dž dž Dž

Ee

Elektrina

Eduard je elektrikár.

Elektrina, to je vec!

Elenka sa Evy pýta:

„Či je Edo umelec?“

Keď tie káble správne spája

elektrina funguje.

Svetlo svieti, voda tečie

a Edo sa raduje.

E e E e E e E e

Ff

Fujara

Fúka vietor do fujary pesničky

falošné sú, bo nepozná notičky.

Fujavica smeje sa mu fujajá,

za tú faloš nie je vinná fujara.

F f F f F f F f F

Gg

Čo sa gúľa?

Gúľala sa guľka malá,

gúľala sa svetom.

Lebo náš svet tiež sa gúľa

v galaxii letom.

Kotúľa sa v galaxii

ako guľka malá,

ale táto zemská guľa

domov ľuďom dala.

G g G g G g G g

Hh

Hugo

Hádzal Hugo, hádzal hrach.

Hroch ich hrýzol, nemal strach.

Hneval sa však na Huga:

Hodne hrachu pregĺgam.

H h H h H h H h

Ch ch

Chumelica

Chumelí sa chumelica,

premrznú nám celé líca.

Chi, chi, chi, chu, chu, chu,

chichúňa sa pri uchu.

CH ch CH ch

Koniec ukážky

Table of Contents

Titulná strana

Aa

Bb

Cc

Čč

Dd

Ďď

Dz dz

Dž dž

Ee

Ff

Gg

Hh

Ch ch